След Френско-китайската война (1884 – 1885) строителството е прекъснато и възобновено едва през декември 1886 г. – вече под наблюдението на немски инструктори. В някои източници се споменава, че в хода на строителството „поради липса на средства“ дължината на кораба е намалена, което се отразило на обводите на кораба. Всъщност, сравнен с прототипа „Ашерон“, тонажа на „Лунвей“ е вече увеличен с 1/3, което прави кораба по-мореходен. През януари 1888 г. „Лунвей“ е спуснат на вода, а октомври е преведен за дострояване в Шанхай. Влиза в строй през май 1890 г. Името на кораба е сменено на „Пинюан“.